Ladislav I, kralj Ugarske
Ladislav I (mađarski: László I; 1040. - 29. juli 1095.), poznatiji kao Sveti Ladislav (mađarski: Szent László), je bio kralj Ugarske od 1077. do 1095. godine. Iako Mađarska ilustrovana hronika naglašava da Ladislav "nikada nije stavio krunu na glavu, jer je želeo nebesku, a ne zemaljsku krunu smrtnog kralja", svi njegovi novčići prikazuju ga kako nosi krunu, što sugeriše da je Ladislav zapravo krunisan oko 1078. Prije stupanja na prijesto, zajedno sa svojim bratom Gejzom borio se protiv svog rođaka Salomona. Nakon Gejzine smrti, pošto su njegovi sinovi bili maloljetni, Ladislavovi sljedbenici su ga proglasili kraljem, koje je po tradiciji pripadalo najstarijem članu kraljevske dinastije. Tokom dugog perioda građanskih ratova, ojačao je svoju poziciju i donio niz zakonskih propisa čime je unio red u kraljevstvu. Poslije kanonizacije 27. juna 1192. godine, Ladislav je postao uzor narednim ugarskim kraljevima.